annonse

annonse

Det innvandringskritiske partiet Selvstendighetspartiet (Shp) nektes å åpne en bankkonto i Sparebank 1 SR-bank.

Tillitsvalgte i partiet har oversendt partiets e-postkorrespondanse med banken til Resett. Det fremgår av korrespondansen at banken «på bakgrunn av en totalvurdering» ikke ønsker «å ta dette kundeforholdet». Det vil si at de ikke ønsker å la Shp få en konto hos dem.

Når Shp ber om en ny vurdering, får de til svar at banken ikke finner grunnlag for endring av sin konklusjon, som de heller ikke begrunner noe sted. Banken peker også på at partiet er kunde i en annen bank.

annonse

Les også: Bystyrekandidat for Rødt arrestert ved partistand i Oslo sentrum

Ble nektet

Reinert Skadsem, som er fylkesleder i Shp i Oslo, forteller Resett at Sparebank 1 SR-bank ga beskjed om at de kunne nekte partiet banktjenester, ettersom de har en konto et annet sted.

annonse

– De mente de ikke hadde nektet oss, fordi vi har konto et annet sted, sier han.

Trenger ny løsning

Dette mener Skadsem bør være irrelevant. Han forklarer at partiet hans har en konto hos DNB, men at denne ikke er ideell for dem.

– Vi ville ha en konto hos SR-bank. DNB funker ikke for den som ikke har fem millioner på konto, hevder han.

Ville bytte bank av praktiske årsaker

Skadsem mistenker at bankenes beslutning om å ikke ha noe med Shp å gjøre er motivert av politisk partiskhet.

annonse

– Det kan jo være at noen i banken kjenner til partiet, og at de derfor sier nei. Vi ville bytte bank av praktiske årsaker, for å få bedre oversikt. Jeg tør ikke spekulere for mye, men det kan jo ikke være så mange grunner til at de ikke slipper oss til, sier han.

– Jeg vil uansett ikke være kunde i en bank med så dårlig etikk.

Les også: Forteller om sjikane og angrep på stand: – Rev ned skilt, kastet brosjyrer på bakken og kalte oss rasister

Vil ikke kommentere

Konserndirektør i Sparebank 1 SR-bank, Thor Christian Haugland, sier til Resett at de ikke kan kommentere saken.

– Det er i strid med loven å kommentere kundeforhold, slår han fast.